CELEX: 32017R0182
Language: mt
Date: 2017-01-27 00:00:00
Title: Regolament ta' Implimentazzjoni tal-Kummissjoni (UE) 2017/182 tas-27 ta' Jannar 2017 dwar il-klassifikazzjoni ta' ċerti oġġetti fin-Nomenklatura Magħquda

3.2.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 29/13
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/182
      tas-27 ta' Jannar 2017
      dwar il-klassifikazzjoni ta' ċerti oġġetti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata, parzjalment jew kollha kemm hi fuqha, jew li żżid xi subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawn ir-regoli ġenerali, l-oġġetti deskritti fil-kolonna (1) tat-tabella stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Jixraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma konformi mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      L-oġġetti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni vinkolanti dwar it-tariffi li ma tikkonformax ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur minn meta jidħol fis-seħħ dan ir-Regolament.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-27 ta' Jannar 2017.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur-Ġenerali
            
            
               Direttorat Ġenerali għat-Tassazzjoni u l-Unjoni Doganali
            
         
      
      
         (1)  ĠU L 269, 10.10.2013, p. 1.
      
         (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
         ANNESS
         
                     Deskrizzjoni tal-oġġetti
                  
                  
                     Klassifikazzjoni (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġetti (hekk imsejħin “mqabad tas-swaba għall-kontrollur ta' konsol tal-logħob”) li l-qisien tagħhom huma dijametru ta' madwar 20 mm, u għoli ta' 6 mm, magħmulin minn siliċju elastiku (plastik) b'finitura tal-wiċċ biex ma jkunx jiżloq. Dawn għandhom profil tal-aluminju awtoadeżiv li hu maqtugħ skont il-forma tal-bażi.
                     Dawn l-imqabad jintużaw bħala għotjien fuq il-joysticks tal-kontrollur tal-konsol.
                     Dawn l-imqabad tas-swaba li huma wkoll għotjien huma maħsubin biex jipproteġu l-kontrollur tal-logħob kontra l-għaraq, u kontra t-tkagħbir minħabba l-użu intensiv, u jservu wkoll biex is-swaba ma jiżolqux minn fuq il-kontrollur, billi għandhom finitura biex ma jkunux jiżolqu.
                     Ara l-istampa (*1)
                     
                  
                  
                     3926 90 97 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, u bil-kliem tal-kodiċi NM 3926 , 3926 90  u 3926 90 97 .
                     L-“imqabad tas-swaba” huma maħsubin biss biex itejbu t-tħaddim tal-kontrollur tal-logħob. B'hekk, la jaddattaw il-kontrollur tal-logħob għal xi operazzjoni partikolari, u lanqas ma jżidu l-ambitu tat-tħaddim tiegħu, jew iservu xi użu partikolari marbut mal-funzjoni ewlenija tal-kontrollur tal-logħob jew tal-konsol tal-logħob (ara l-każ C-152/10 Unomedical ECLI:EU:C:2011:402, il-paragrafi 13, 29 u 38).
                     Għaldaqstant, hija eskluża l-klassifikazzjoni tagħhom bħala aċċessorju tal-konsols tal-logħob vidjo u magni tal-intestatura 9504 .
                     Għalhekk, dan l-oġġett għandu jiġi kklassifikat skont il-materjal li huwa magħmul minnu, bil-kodiċi NM 3926 90 97  bħal oġġetti oħrajn tal-plastik.
                  
               
            (*1)  L-istampa għandha tintuża biss għal raġunijiet ta' informazzjoni.